Diari Oficial de la Generalitat Valenciana


Sumari del DOGV 6426, del 28-12-2010 (2010/13504)

RESOLUCIÓ de 13 de desembre de 2010, del conseller de Solidaritat i Ciutadania, per la qual es regula la concessió d'ajudes institucionals a activitats de tipus lúdic, o artístic d'arrelada tradició en els costums del poble valencià, referents a les gaiates de Castelló per a l'exercici 2011.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6426

Data del DOGV
:   28-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/13587


Data del document
:   13-12-2010

Organisme emissor
:   Conselleria de Solidaritat i Ciutadania

Tipus de document
:   Resolució

Descriptors 

:   * ajuda pública

RESOLUCIÓ de 13 de desembre de 2010, del conseller de Solidaritat i Ciutadania, per la qual es regula la concessió d'ajudes institucionals a activitats de tipus lúdic, o artístic d'arrelada tradició en els costums del poble valencià, referents a les gaiates de Castelló per a l'exercici 2011. [2010/13326]  
La celebració de les tradicionals gaiates, amb motiu de la festivitat de la Magdalena, és una de les activitats que amb major singularitat reflectixen i projecten el peculiar tarannà i cultura del poble de la nostra Comunitat, així com el seu sentir lúdic i artístic.  
La Junta de Festes de Castelló és l'organisme a qui, entre altres, competix l'atorgament dels distints premis i guardons previstos per a les gaiates que anualment es construïxen i recorren els carrers i barris de la ciutat de Castelló amb motiu de les festes de la Magdalena.  
La Conselleria de Solidaritat i Ciutadania desitja contribuir al major lluïment i consolidació de les tradicionals gaiates amb l'atorgament d'un premi a la corresponent associació o ens autor de la gaiata guanyadora del primer premi, en la seua edició de 2011, com tradicionalment ha vingut fent en anys anteriors.  
La designació de la gaiata guanyadora del premi de referència competix a la Junta de Festes de Castelló.  
En conseqüència, i en virtut de les competències assignades per l'article 15 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, i del que disposa el Decret 207/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Solidaritat i Ciutadania, i d'acord amb el que establix la normativa pertinent de la Llei d'Hisenda Pública de la Generalitat, Text refós aprovat per Decret Legislatiu de 26 de juny de 1991, del Consell, resolc establir les bases per a la concessió per part de la Conselleria de Solidaritat i Ciutadania del Premi President de la Generalitat a l'associació o ens autor de la gaiata guanyadora del primer premi del concurs de gaiates de les festes de la Magdalena de Castelló, en la seua edició de 2011.  
Primera  
La Conselleria de Solidaritat i Ciutadania atorgarà el Premi President de la Generalitat a l'associació o ens autor de la gaiata guanyadora del primer premi del concurs de gaiates de les festes de la Magdalena de la ciutat de Castelló, edició de 2011.  
L'associació o ens autor rebrà, com a premi, com a màxim la quantitat bruta de deu mil tres-cents setanta-set euros amb setanta-huit cèntims (10.377,78 €), a la qual es practicaran els descomptes i retencions que se li apliquen.  
La present convocatòria d'ajudes es realitza pel procediment de tramitació anticipada d'expedients de gasto, previst en l'Orde de 26 de setembre de 1994 de la Conselleria d'Economia i Hisenda. Segons disposa esta orde, la concessió d'estos premis estarà condicionada a l'existència, en els pressupostos de la Generalitat de 2011, de crèdit adequat i suficient per a això.   
Segona  
La designació de la gaiata guanyadora del primer premi en la seua edició de 2011 l'efectuarà el jurat que haja designat la Junta de Festes de Castelló, d'acord amb les bases reguladores del Concurs de Gaiates Magdalena 2011.  
Tercera  
La Junta de Festes de Castelló notificarà, amb la major brevetat possible, a la Direcció General de Ciutadania i Integració, quina ha sigut la gaiata guanyadora del primer premi del concurs de gaiates 2011 i l'associació o ens autor d'esta.  
Esta comunicació s'efectuarà per mitjà de la remissió del document que, segons la seua norma interna de funcionament, es dispose com propi per a esta designació.  
Quarta  
Una vegada identificat el guanyador del premi a què es referix la base primera, la Direcció General de Ciutadania i Integració emetrà la resolució nominativa de concessió a favor seu.  
Cinquena  
La Direcció General de Ciutadania i Integració requerirà l'associació o ens autor de la gaiata guanyadora de l'esmentat premi perquè, en compliment del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, aporten els documents necessaris per a lliurar el premi a favor seu.  
L'acceptació del premi comportarà l'autorització del beneficiari perquè la Direcció General de Ciutadania i Integració obtinga directament dels òrgans administratius corresponents l'acreditació del compliment de les obligacions tributàries i amb la Seguretat Social, i en este cas, el beneficiari no haurà d'aportar els corresponents certificats. No obstant això, el beneficiari del premi podrà denegar este consentiment, per mitjà de comunicació expressa i escrita en este sentit. En este supòsit, hauran d'aportar-se els corresponents certificats emesos per l'Agència Estatal d'Administració Tributària, la Conselleria d'Economia, Hisenda i Ocupació i la Tresoreria de la Seguretat Social, expressius d'estar al corrent en el compliment de les obligacions fiscals i amb la Seguretat Social.  
Sisena  
Després dels tràmits administratius i pressupostaris de compliment obligatori, la Conselleria de Solidaritat i Ciutadania farà efectiu l'import del Premi President de la Generalitat a favor del seu titular en la quantia disposada en la base primera.  
València, 13 de desembre de 2010.- El conseller de Solidaritat i Ciutadania: Rafael Blasco Castany.